เริ่มจากเป็นแผลถลอกที่ตาตุ่ม และน่าจะติดเชื้อ มีหนองรอบแผล เป็นหนองประมาณสองวัน ตอนนี้แผลแห้งแล้ว แต่ว่าผิวหนังรอบแผลเป็นสีม่วง และเท้าบวม การเดินส่งผลทำให้เท้าบวมและรอบแผลยังเป็นสีม่วงไหมครับ ต้องทำอย่างไรจึงจะหายครับ
สวัสดีค่ะ การเป็นแผลถลอกที่ตาตุ่ม มีหนองรอบแผล ตอนนี้เริ่มบวม แดง มีแผลดังในรูปนั้น น่าจะเหมือนเป็นแผลถลอกตรงรอยขีดตรงกลางนำมาก่อน หลังจากนั้นเกิดการอักเสบและอาจจะมีการติดเชื้อร่วมด้วยของเนื้อเยื่อบริเวณรอบๆโดยจากในรูป ยังบวม แดง ค่อนข้างเยอะ แนะนำการงดการเดินลงน้ำหนักมากๆ กินยาแก้ปวดหรือยาแก้อักเสบเพื่อบรรเทาอาการได้ ประคบเย็นลดบวม ระวังการเกิดการกระทบกระแทกเพิ่มเติม ใช้น้ำเกลือทางการแพทย์ล้างแผล และใช้เบตาดีนเช็ดรอบๆแผลได้โดยหากยังมีอาการบวม แดงเป็นมากต่อเนื่อหรือมีหนองให้เห็นร่วมด้วยนั้น อาจจะมีการติดเชื้อที่แผลที่ควรได้รับยาฆ่าเชื้อภายใต้การดูแลของแพทย์ต่อไป จึงควรไปพบแพทย์เพื่อตรวจเพิ่มเติม